Biblija (Tomislav Dretar)/Jakub susreće Ezava


Jakub susreće Ezava 
 
33 1  Jakub diže pogled i ugleda Ezava koji je dolazio, imajući uza se svojih 400 ljudi. On podijeli djecu između Leae, Rahel i dviju sluškinja. 
2       Na čelo stavi dvije sluškinje  i njihovu djecu, potom Leu i njenu djecu, potom Rahel i Jusufa. 
3    On sam pođe ispred njih i pokloni se  sedam puta do zemlje sve dok se nije primaknuo bratu svojem. 
4 Ezav mu potrča u susret i stegnu ga, baci se o njegov vrat i poljubi ga, oni zaplakaše. 
5 Potom Ezav podiže pogled i vidje žene i djecu. On reče: » Što to imaš tamo? «  » Djecu koju je Allah podijelio  sluzi    tvojem «, odgovori Jakub. 
6 Sluškinje se primaknuše, one i njihova djeca, potom se pokloniše. 
7 Lea se primaknu također sa svojom djecom, oni se pokloniše. Potom Jusuf se primaknu s Rahelom i oni se pokloniše također.  
8 Ezav reče: » Što ti to činiš sa svim tim taborom koji sam ja susreo? «  » Htio sam naći milosti u očima Gospodara svoga, odgovori Jakub. 
9 Ezav preuze: »Ja obilujem u svemu, brate moj; ono što je tvoje, tvojim ostaje! « 
10 Jakub uskliknu: » Ne, molim te! Ako mogu naći milosti u tvojim očima, ti ćeš  prihvatiti  moj poklon. U stvari, budući da sam ja vidio tvoje lice kao da sam vidio lice Božje, a da si me ti  tako prihvatio, 
11  prihvati dakle od mene ovaj milodar, jer je on od Allaha poklonjen; ja imam dosta za sebe. « On navaljivaše  na njega i onaj drugi prihvati.
12 Ezav reče: » Dignimo tabor i pođimo. Ja ću ići pokraj tebe. « Jakub mu odgovori: » 
13 Moj Gospodar zna da su djeca osjetljiva i da ja imam na brizi ovce i krave koje sisaju; ako ih ispreturam, makar i za samo jedan dan, sva sitna stoka će pogibati. 
14 Nek' moj Gospodar pođe ispred svojeg sluge. A ja, ja ću putovati polako hodom konvoja koji mi prethodi i hodom djece sve dok ne stignem pred svog Gospodara u Seir.« 
15 Ezav reče: »Želim ostaviti nekoliko ovih koji me prate.«  »Čemu? Odgovori on. Dostaje mi pronaći milosti u očima mojeg Gospodara! «
16 Tog istog dana, Ezav  se vrati prema Seiru  
17 dok Jakub dosegnu Sukot  gdje sebi sagradi kuću i načini staje od granja  za svoje stado; zato se to mjesto zove Sukot  to jest Kolibe.

Jakub susreće Ezava